ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
డాక్టర్ హర్ష్ వర్ధన్ మూడవ ఇండియా టూరిజం మార్ట్ ప్రారంభోత్సవంలో ప్రసంగించారు.
"మా విస్తారమైన మరియు శక్తివంతమైన ఆరోగ్య సంరక్షణ పరిశ్రమ పురోగతి ప్రపంచంలోని ఉత్తమమైన వాటితో పోల్చదగినదిగా ఉంది"
"భారతదేశం అతిపెద్ద ఔషధ తయారీదారు మరియు ప్రపంచవ్యాప్తంగా ఉపయోగించే వ్యాక్సిన్లలో ఎక్కువ భాగాన్ని సరఫరా చేస్తుంది"
ఫెడరేషన్ ఆఫ్ అసోసియేషన్స్ ఇన్ ఇండియా టూరిజం అండ్ హాస్పిటాలిటీ  నిర్వహించిన మూడవ ఇండియా టూరిజం మార్ట్ ప్రారంభోత్సవంలో కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ ఈ రోజు వీడియో కాన్ఫరెన్సింగ్ ద్వారా ప్రసంగించారు.
ఈ కార్యక్రమాన్ని నిర్వహించినందుకు ఫెయిత్ను డాక్టర్ హర్ష్ వర్ధన్ అభినందించారు. వర్చువల్లో జరిగిన ఈ కార్యక్రమానికి 60 దేశాలకు చెందిన 250 మందికి పైగా ప్రతినిధులు పాల్గొనడం పట్ల డాక్టర్ హర్ష్ వర్ధన్ ప్రశంసలు తెలిపారు. అలాగే "ఈ మూడవ భారత పర్యాటక మార్ట్ మరింత ప్రాముఖ్యతను కలిగి ఉంది, ఎందుకంటే ఇది మహమ్మారి యొక్క చీకటి మేఘాల నుండి ప్రపంచం బయటపడుతున్న సమయంలో జరుగుతోంది. అలాగే ప్రపంచవ్యాప్తంగా ఉన్న దేశాలు ఆరోగ్య భద్రతా చర్యలు పాటిస్తూప్రయాణ ఆంక్షలను తొలగిస్తున్న క్రమంలో నిర్వహించబడుతోంది" అని చెప్పారు.
కోవిడ్ -19 మహమ్మారిని నియంత్రించడంలో ప్రభుత్వం చేస్తున్న ప్రయత్నాలను ప్రస్తావిస్తూ డాక్టర్ వర్ధన్, “భారతదేశం కొవిడ్-19 కు వ్యతిరేకంగా ప్రపంచంలోనే అతిపెద్ద టీకా కార్యక్రమాన్ని చేపట్టింది. మేము భారతదేశంలో 8.5 మిలియన్ల మందికి టీకాలు వేయడమే కాకుండా, మా సహాయం కోరిన ఇతర దేశాలకు మిలియన్ల టీకాలను పంపించాము. ” అని చెప్పారు.
దేశంలో వైద్య పర్యాటకం పెరగడానికి దారితీసిన భారత ఆరోగ్య సంరక్షణ సౌకర్యాల అభివృద్ధిపై కేంద్ర మంత్రి మాట్లాడుతూ, “భారతదేశం ఎప్పుడూ ఒక ప్రసిద్ధ పర్యాటక కేంద్రంగా ఉంది, కానీ గత కొన్నేళ్లుగా ఇది మెడికల్ టూరిజం కోసం ఒక ప్రముఖ గమ్యస్థానంగా అవతరించింది. మా విస్తారమైన మరియు శక్తివంతమైన ఆరోగ్య సంరక్షణ పరిశ్రమలో పురోగతి ప్రపంచంలోని అత్యుత్తమమైన వాటితో పోల్చదగినదిగా చేసింది. ప్రపంచ స్థాయి వైద్యులు, నర్సులు మరియు పారామెడికల్ సిబ్బందిని ఉత్పత్తి చేస్తున్న మా విద్యా విధానం ప్రపంచవ్యాప్తంగా బాగా గుర్తించబడింది. తరచుగా ప్రపంచ ఫార్మసీ అని పిలువబడే భారతదేశం అతిపెద్ద ఔషధ తయారీదారులలో ఒకటి ఉంది. ప్రపంచవ్యాప్తంగా ఎక్కువ సంఖ్యలో వ్యాక్సిన్లను సరఫరా చేస్తుంది. ఈ అన్ని బలాలు మరియు సామర్థ్యాలు వైద్య పర్యాటకానికి సంబంధించినంతవరకు భారతదేశం కీలకమైన ప్రదేశంగా ఎదగడానికి దోహదపడ్డాయి. . ” "దీనిని మరింత ప్రోత్సహించడానికి, మేము ఇప్పటికే వైద్య వీసాలు ఇవ్వడం ప్రారంభించాము మరియు త్వరలో ఇ-టూరిస్ట్ వీసాలతో పాటు షెడ్యూల్ చేసిన అంతర్జాతీయ విమానాలను పునః ప్రారంభించాలని యోచిస్తున్నాము" అని ఆయన అన్నారు.
అంతర్జాతీయ పర్యాటకాన్ని పునరుద్ధరించడంలో పర్యాటక మంత్రిత్వ శాఖ చేసిన ప్రయత్నాలకు మద్దతు ఇవ్వడంలో తన మంత్రిత్వ శాఖ నిబద్దతో పనిచేస్తుందని డాక్టర్ హర్ష్ వర్ధన్ హామీ ఇచ్చారు.
ఈ కార్యక్రమాన్ని నిర్వహించినందుకు ఫెయిత్ను మరోసారి అభినందించిన కేంద్రమంత్రి ఈ కార్యక్రమంలో పాల్గొన్న ప్రతినిధులందరికీ తన శుభాకాంక్షలు తెలియజేస్తూ తన ప్రసంగాన్ని ముగించారు.
ప్రధాన మంత్రి కార్యాలయం
‘సెయిల్’ 2022-23లో రికార్డుస్థాయి ఉత్పత్తి సాధించడంపై ప్రధానమంత్రి అభినందన
స్టీల్ అథారిటీ ఆఫ్ ఇండియా  లిమిటెడ్ 2022-23లో హాట్ మెటల్, ముడి ఉక్కు ఉత్పాదనలో కొత్త రికార్డు సృష్టించడంపై ప్రధానమంత్రి శ్రీ నరేంద్ర మోదీ అభినందించారు. ఈ మేరకు 194.09 లక్షల టన్నుల హాట్ మెటల్ , 182.89 లక్షల టన్నుల ముడి ఉక్కు  ఉత్పాదన ద్వారా మునుపటి రికార్డును అధిగమించింది.
దీనిపై ప్రధానమంత్రి స్పందిస్తూ- భారతదేశం ప్రతి రంగంలోనూ స్వయం సమృద్ధం అవుతున్నదని చెప్పడానికి ఇదే నిదర్శనమని అభినందించారు. ఈ మేరకు ఒక ట్వీట్ ద్వారా పంపిన సందేశంలో:
“ఇంతటి విజయం సాధించినందుకు ఎనలేని అభినందనలు! ‘సెయిల్’ సాధించిన ఈ రికార్డు స్థాయి ఉత్పాదన ఒక్క ఉక్కు రంగంలోనే కాకుండా ప్రతి రంగంలోనూ దేశం స్వావలంబన దిశగా శరవేగంతో పయనిస్తోందని స్పష్టం చేస్తోంది” అని ఆయన పేర్కొన్నారు.
సమాచార, ప్రసార మంత్రిత్వ శాఖ
న్యస్ఆన్ఎయిర్ రేడియో ప్రత్యక్ష ప్రసారాల అంతర్జాతీయ ర్యాంకింగ్లు ఎఐఆర్ను వింటున్న అంతర్జాతీయ యువత
ప్రపంచ వ్యాప్తంగా ఉన్న శ్రోతలలో మూడింట ఒక వంతు కంటే ఎక్కువ మంది 18 నుంచి 44 సంవత్సరాల మధ్య వయసు గలవారు ఉన్నారని తాజా న్యూస్ఆన్ఎయిర్ రైడియో ప్రత్యక్ష ప్రసారాల అంతర్జాతీయ ర్యాంకింగ్ తేల్చింది. ప్రపంచవ్యాప్తంగా న్యూస్ఆన్ఎయిర్ యాప్ కు యువతలో ఉన్నభారీ ప్రజాదరణను ధృవీకరిస్తోంది.
ఆలిండియా రేడియో న్యూస్ఆన్ఎయిర్ యాప్ ద్వారా చేసి ప్రత్యక్ష ప్రసారాలకు ప్రజాదరణ కలిగిన దేశాల ర్యాంకింగ్ లలో పపువా న్యూగినియాను వెనక్కు నెట్టి తొలిసారి స్పెయిన్ అగ్ర పది లో ప్రవేశించింది.ఇవి ప్రపంచంలోని అగ్రదేశాల  తాజా ర్యాంకింగ్లు. గత రెండు పక్షాలుగా వరుసగా రెండవసారి ఫిజి అత్యున్నత స్థానంలో కొనసాగుతోంది.
ఆలిండియా రేడియో అంతర్జాతీయంగా  ప్రసారం చేసే కార్యక్రమాల్లో ఎఐఆర్ ధర్మశాల నూతనంగా ప్రవేశించగా, అస్మిత ముంబై, ఎఐఆర్ తెలుగు, ఎఐఆర్ చెన్నై రైన్బో స్థానంలో అగ్ర జాబితాలోకి ఎఐఆర్ మంజరీ, ఎఫ్ఎం గోల్డ్ ముంబై తిరిగి ప్రవేశించాయి.
ఆలిండియా రేడియోకు చెందిన 240 రేడియో సేవలను ప్రసార భారతి అధికారిక యాప్ అయిన న్యూస్ఎయిర్ఆప్ ద్వారా ప్రత్యక్ష ప్రసారాలను చేస్తున్నాయి. ఈ న్యూస్ఆన్ఎయిర్ యాప్ ద్వారా ఆలిండియా రేడియో ప్రసారం చేసే కార్యక్రమాలకు కేవలం భారత్లోనే కాక అంతర్జాతీయంగా, 85 దేశాలకన్నా ఎక్కువదేశాలలో శ్రోతలున్నారు.
భారత్ కాకుండా న్యూస్ఆన్ఎయిర్ యాప్ అత్యంత పరజాదరణ కలిగిన అగ్రదేశాలను పర్యవలోకిద్దాం. మిగిలిన ప్రపంచంలో న్యూస్ఆన్ఎయిర్ ఆప్ ద్వారా ప్రసారం అయ్యే అగ్ర ఆలిండియా రేడియో ప్రసారాలను చూద్దాం. మీరు దీనిని దేశాల వారీగా కూడా చూడవచ్చు. ఈ ర్యాంకింగ్ లు డిసెంబర్ 16 నుంచి డిసెంబర్ 31, 2021 వరకు సేకరించిన డాటా ఆధారంగా నిర్ణయించినవి.
రహదారి రవాణా, హైవేల మంత్రిత్వ శాఖ
భాగస్వామ్య పక్షాల మధ్య సహకారం, సమన్వయం, కమ్యూనికేషన్ ద్వారా లాజిస్టిక్స్ వ్యయాన్ని 14 - 16% నుండి 10% వరకు తగ్గించాలి: శ్రీ నితిన్ గడ్కరీ
భాగస్వామ్య పక్షాల మధ్య సహకారం, సమన్వయం మరియు కమ్యూనికేషన్తో లాజిస్టిక్స్ వ్యయాన్ని14 - 16% నుండి 10% వరకు తగ్గించాలని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ ఉద్ఘాటించారు. ‘క్లైమేట్ గోల్స్: టెక్నలాజికల్ రోడ్మ్యాప్ టు నెట్ జీరో’ కార్యక్రమంలో ప్రసంగించిన ఆయన లాజిస్టిక్స్ వ్యయాన్ని తగ్గించడం ద్వారా వ్యయాన్ని గొప్పగా ఆదా చేయవచ్చని తెలిపారు, దీని ద్వారా ఎగుమతుల్లో 50% పెరుగుదల సాధించవచ్చని, ఇది మన ఆర్థిక వ్యవస్థకు చాలా ముఖ్యమైనదని అన్నారు. ఇంధన కాలుష్యం గురించి మాట్లాడుతూ మనం 16 లక్షల కోట్ల శిలాజ ఇంధనాన్ని దిగుమతి చేసుకుంటున్నామని, దీని వల్ల చాలా కాలుష్యం ఏర్పడుతోందన్నారు. ప్రయాణ సమయాన్ని తగ్గించడానికి డిసెంబరు చివరి నాటికి 27 గ్రీన్ ఎక్స్ప్రెస్ హైవేలను రూపొందించడానికి నిర్ణయం తీసుకున్నట్లు ఆయన చెప్పారు డిసెంబరు నెలలో ఢిల్లీ నుండి చండీగఢ్కు 2 1/2 గంటలు, ఢిల్లీ నుండి అమృత్సర్కు 4 గంటలు, ఢిల్లీ నుండి కత్రా 6 గంటలు, ఢిల్లీ నుండి శ్రీనగర్కు 8 గంటలు మరియు ఢిల్లీ నుండి ముంబైకి 12 గంటలు, ఢిల్లీ నుండి జైపూర్ మరియు ఢిల్లీ నుండి జైపూర్ వరకు కు 12 గంటలలో ప్రయాణం చేసేలా కొత్త రహదారులు అందుబాటులోకి రానున్నాయని వివరించారు. భారతదేశాన్ని 5 ట్రిలియన్ డాలర్ల ఆర్థిక వ్యవస్థగా మార్చడానికి ప్రధానమంత్రి దృష్టిని సాధించడానికి సాంకేతికత, ఆవిష్కరణలు మరియు పరిశోధనలు చాలా ముఖ్యమైనవి అని మంత్రి వివరించారు. ఏఐఎంఏ యొక్క 49వ జాతీయ మేనేజ్మెంట్ కన్వెన్షన్ - 'అడ్వాంటేజ్ ఇండియా: న్యూ వరల్డ్ ఆర్డర్లో వృద్ధి చెందుతోందిస అని శ్రీ నితిన్ గడ్కరీ ప్రసంగిస్తూ కేంద్రం, రాష్ట్రాలు ఒక బృందంగా కలిసి పని చేస్తూ ప్రజా రవాణా విషయం గాను ప్రోత్సహించాల్సిన అవసరం ఉందని అన్నారు. యువ మరియు ప్రతిభావంతులైన ఇంజినీరింగ్ సిబ్బంది, నైపుణ్యం కలిగిన మేటి శ్రామిక శక్తి మరియు తక్కువ కార్మిక వ్యయంతో భారతదేశానికి భారీ దేశీయ మార్కెట్ ఉందని మంత్రి అన్నారు. వ్యవసాయాన్ని ఇంధనం మరియు విద్యుత్తు రంగంలో వైవిధ్యపరచడం మరియు బయో ఇథనాల్, ఎల్ఎన్టీ మరియు బయో సీఎన్జీ వంటి ప్రత్యామ్నాయ ఇంధనాల వినియోగం ఆవశ్యకతను ఆయన నొక్కి చెప్పారు. నైతికత, ఆర్థిక వ్యవస్థ, జీవావరణ శాస్త్రం మరియు పర్యావరణం ఈ మూడు సమాజానికి ముఖ్యమైన మూలస్తంభాలని మంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
97.65 కోట్ల డోసులను దాటిన భారతదేశ కొవిడ్-19 టీకా కార్యక్రమం
98.10 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 14,146 కొత్త కేసులు నమోదు
220 రోజుల కనిష్ట స్థాయికి క్రియాశీల కేసులు 
వారపు పాజిటివిటీ రేటు  గత 114 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 97.65 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 41,20,772 డోసులతో కలిపి, 97.65 కోట్ల డోసులను  టీకా కార్యక్రమం అధిగమించింది. 96,46,485 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,75,835
|
|
రెండో డోసు
|
|
90,75,869
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,61,737
|
|
రెండో డోసు
|
|
1,55,14,198
|
|
18-44 ఏళ్ల వారు
|
|
మొదటి డోసు
|
|
39,26,91,878
|
|
రెండో డోసు
|
|
11,02,63,827
|
|
45-59 ఏళ్ల వారు
|
|
మొదటి డోసు
|
|
16,76,26,429
|
|
రెండో డోసు
|
|
8,58,84,392
|
|
60 ఏళ్లు పైబడినవారు
|
|
మొదటి డోసు
|
|
10,56,78,041
|
|
రెండో డోసు
|
|
6,11,17,334
|
|
మొత్తం
|
|
97,65,89,540
గత 24 గంటల్లో 19,788 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,34,19,749 కు పెరిగింది.
దేశవ్యాప్త రికవరీ రేటు 98.10 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 112వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 14,146 కొత్త కేసులు నమోదయ్యాయి. ఇది 229 రోజుల కనిష్ట స్థాయి.
ప్రస్తుత యాక్టివ్ కేసుల సంఖ్య 1,95,846. ఇది 220 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.57 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,00,123 పరీక్షలు చేశారు. దేశవ్యాప్తంగా ఇప్పటివరకు 59 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.42 శాతంగా ఉంది. గత 114 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.29 శాతంగా ఉంది. రోజువారీ పాజిటివిటీ రేటు గత 48 రోజులుగా 3 శాతం కంటే తక్కువగా, 131 రోజులుగా 5 శాతం కంటే తక్కువగా నమోదవుతోంది.
రక్షణ మంత్రిత్వ శాఖ
ప్రజా ఫిర్యాదుల విశ్లేషణకు ఐఐటీ కాన్పూర్, 'ఏఆర్పీజీ' డిపార్టుమెంటుతో రక్షణ మంత్రిత్వ శాఖ త్రైపాక్షిక అవగాహన ఒప్పందం
రక్షణ మంత్రిత్వ శాఖకు చెందిన రక్షణ విభాగం , 'డిపార్ట్మెంట్ ఆఫ్ అడ్మినిస్ట్రేటివ్ రిఫార్మ్స్ &పబ్లిక్ గ్రీవెన్సెస్' , ఐఐటీ కాన్పూర్ మధ్య, 'రక్షణ శాఖ' మంత్రి శ్రీ రాజ్నాథ్ సింగ్, 'సిబ్బంది, ప్రజా ఫిర్యాదులు, పింఛన్ల శాఖ' మంత్రి శ్రీ డా.జితేంద్ర సింగ్ ఆధ్వర్యంలో త్రైపాక్షిక అవగాహన ఒప్పందం కుదిరింది. ఈ ఎంవోయూ పట్ల మంత్రులిద్దరూ సంతృప్తి వ్యక్తం చేశారు.
రక్షణ మంత్రిత్వ శాఖకు సంబంధించి వెబ్ ఆధారిత 'సెంట్రలైజ్డ్ పబ్లిక్ గ్రీవెన్సెస్ రెడ్రెస్ & మానిటరింగ్ సిస్టం'  ద్వారా వచ్చిన ప్రజా ఫిర్యాదులపై తులనాత్మక విశ్లేషణలు అందించేలా కృత్రిమ మేధస్సు , మెషీన్ లెర్నింగ్  సాంకేతికతలను ఐఐటీ కాన్పూర్ రూపొందించేలా ఈ ఎంవోయూ చూస్తుంది. ప్రజా ఫిర్యాదులపై విధాన కార్యక్రమాలకు సంబంధించి కేంద్ర ప్రభుత్వ నోడల్ విభాగంగా వ్యవహరించడంతోపాటు, 'సీపీజీఆర్ఏఎంఎస్' పోర్టల్లోని సమాచారాన్ని సంరక్షిస్తున్న డీఏఆర్పీజీ, రక్షణ శాఖకు చెందిన ప్రజా ఫిర్యాదుల సమాచారాన్ని ఐఐటీ కాన్పూర్కు పంపుతుంది. ఆ సమాచారాన్ని ఐఐటీ కాన్పూర్ విశ్లేషిస్తుంది.
ప్రజా ఫిర్యాదుల కారణాలు, స్వభావాలను గుర్తించడానికి; అవసరమైన వ్యవస్థాపరమైన మార్పులు, విధానపర చర్యలు చేపట్టడానికి రక్షణ మంత్రిత్వ శాఖకు ఈ ప్రాజెక్టు ఉపకరిస్తుంది.
ప్రధాన మంత్రి కార్యాలయం
రాజస్థాన్లోని జోధ్ పుర్ లో దు:ఖదాయక సిలిండర్ దుర్ఘటన జరిగిన అనంతరం పిఎమ్ఎన్ఆర్ఎఫ్ నుండిపరిహారాన్ని ప్రకటించిన ప్రధాన మంత్రి
రాజస్థాన్ లోని జోధ్ పుర్ లో జరిగిన సిలిండర్ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున మరియు ఇదే ఘటన లో గాయపడ్డ వ్యక్తుల కు 50 వేల రూపాయల చొప్పున పరిహారాన్ని ఇవ్వడం జరుగుతుంది అని ప్రధాన మంత్రి శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘రాజస్థాన్ లోని జోధ్ పుర్ లో జరిగిన దు:ఖదాయక సిలిండర్ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున ఇవ్వడం జరుగుతుంది అని ప్రధాన మంత్రి శ్రీ నరేంద్ర మోదీ ప్రకటించారు. ఇదే ఘటన లో గాయపడ్డ వ్యక్తుల కు ఒక్కొక్కరి కి 50 వేల రూపాయల చొప్పున ఇవ్వడం జరుగుతుంది.’’ అని తెలిపింది.
ప్రధాన మంత్రి కార్యాలయం
గురు నానక్ దేవ్ జయంతి సందర్భంగా ప్రజలకు ప్రధానమంత్రి శుభాకాంక్షలు
శ్రీ గురునానక్ దేవ్ జయంతి ‘పర్కాష్ పరబ్’ నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. శ్రీ గురునానక్ దేవ్ పర్కాస్ పరబ్ ప్రత్యేక సందర్భాన్ని పురస్కరించుకుని శ్రీ మోదీ ఆయన పవిత్ర సిద్ధాంతాలను, ఉన్నతాదర్శాలను గుర్తుచేసుకున్నారు.
ఈ మేరకు ఒక ట్వీట్ ద్వారా ఇచ్చిన సందేశంలో-
“శ్రీ గురునానక్ దేవ్ ప్రకాష్ పరబ్ ప్రత్యేక సందర్భంగా ఆయన పవిత్ర ప్రబోధాలను, ఉన్నతాదర్శాలను గుర్తుచేసుకున్నాను. పారదర్శక, కరుణాస్పద సమ్మిళిత సమాజంపై ఆయన దార్శనికత మనకెంతో స్ఫూర్తినిస్తుంది. అలాగే ఇతరులకు సేవ చేయడానికి శ్రీ గురునానక్ దేవ్ అత్యధిక ప్రాధాన్యం ఇవ్వడం కూడా మనకెంతో ప్రేరణనిస్తుంది” అని ప్రధాని పేర్కొన్నారు.
హబ్ అండ్ స్పోక్ నమూనాలో దేశవ్యాప్తంగా స్టోరేజి వసతుల ఏర్పాటుకు ఆహారం, పౌర సరఫరాల శాఖ  ఆహ్వానించిన టెక్నికల్ బిడ్లకు అద్భుతమైన స్పందన వచ్చింది. ఆహార ధాన్యాల మౌలిక వసతులను ఆధునీకరించాల్సిన అవసరాన్ని గుర్తించి దేశంలో హబ్ అండ్ స్పోక్ నమూనాలో ప్రభుత్వ, ప్రైవేటు భాగస్వామ్యంలో ఆహార ధాన్యాల గిడ్డంగు లు డిజైన్ చేసి, నిర్మించి, నిధులు సమకూర్చుకుని, నిర్వహించే విధా నానికి  రూపొందించిన ప్రత్యేక విధానమే ఇది.
ఉత్తర్ ప్రదేశ్, బిహార్, రాజస్తాన్, పంజాబ్, మహారాష్ట్ర, మధ్యప్రదేశ్ లలోని 14 ప్రాంతాల్లో 4 బండిల్స్ గా టెక్నికల్ బిడ్లు ఆహ్వానించగా 38 బిడ్లు దాఖలయ్యాయి. 15 మంది ఔత్సాహికులు ఆసక్తి ప్రదర్శించి బిడ్లు దాఖలు చేశారు. టెక్నికల్ అంచనా 3-4 వారాల్లో పూర్తవుతుందని భావిస్తున్నారు.
సుదూర ప్రాంతాల రవాణాను సరళం చేయడానికి విభిన్న ప్రాంతాల్లో చెదురుమదురుగా ఉన్న ప్రాంతాలు –“స్పోక్”- నుంచి కేంద్రీయ నిల్వ ప్రదేశానికి –“హబ్”- ఆహార ధాన్యాలు సరఫరా చేసే విధానాన్ని హబ్ అండ్ స్పోక్ నమూనాగా వ్యవహరిస్తారు. హబ్ లకు ప్రత్యేక రైల్వే సైడింగ్, కంటైనర్ డిపోలుంటాయి. స్పోక్ నుంచి హబ్ కు వస్తువులు రోడ్డు మార్గంలోను, హబ్ నుంచి హబ్ కు వస్తువులు రైలు మార్గంలోను రవాణా చేస్తారు. ఈ నమూనాలో రైల్వే సైడింగ్ వసతులను పూర్ఇ స్థాయిలో వినియోగించడం ద్వారా వస్తు రవాణాలో సామర్థ్యాన్ని పెంచడంతో పాటు వ్యయాలు తగ్గిస్తారు. ఆర్థికాభివృద్ధి, మౌలిక వసతుల అభివృద్ధి, ఉపాధి కల్పనకు ఇది ఉపయోగపడుతుంది. రవాణా వ్యవస్థ సరళం అవుతుంది. లాజిస్టిక్ వ్యయాలు తగ్గించడం ద్వారా రైతుల నుంచి వస్తు సేకరణకు ఉపయోగపడే సబ్ మండీ యార్డులనే సిలోస్ గా వ్యవహరిస్తారు.
హబ్ అండ్ స్పోక్ నమూనాలో దేశంలోని 249 ప్రాంతాల్లో డిజైన్, నిర్మాణం, నిధుల కల్పన, స్వంతంగా నిర్వహించడం, బదిలీ చేయడం విధానంలో  అమలు ఏజెన్సీ ఫుడ్ కార్పొరేషన్ ఆఫ్ ఇండియా  ద్వారా 111.125 ఎల్ఎంటి స్టోరేజి వసతులను అభివృద్ధి చేయాలని ప్రతిపాదించారు.
డిబిఎఫ్ఓటి విధానంలో 14 ప్రాంతాల్లో  సిలోస్ నిర్మాణానికి ఈ ఏడాది ఏప్రిల్ 26న టెండర్లు ఆహ్వానించారు. అలాగే డిబిఎఫ్ఓఓ నమూనాలో 66 ప్రాంతాల్లో  సిలోస్ నిర్మాణానికి 2022 జూన్ 21న టెండలర్లు ఆహ్వానించారు.
రాష్ట్రపతి సచివాలయం
రాఖీ పండుగ సందర్భంగా దేశ ప్రజలకు రాష్ట్రపతి శుభాకాంక్షలు
రాఖీ పండుగ సందర్భంగా దేశ ప్రజలందరికీ శుభాకాంక్షలు తెలుపుతూ రాష్ట్రపతి శ్రీ రామ్నాథ్ కోవింద్ తన సందేశం ఇచ్చారు:
"రక్షాబంధన్ శుభ సందర్భంగా దేశ ప్రజలందరికీ శుభాకాంక్షలు. ప్రేమ, అనుబంధం, నమ్మకంతో సోదరీమణులు సోదరులకు కట్టే పవిత్ర బంధమే రాఖీ. మహిళల రక్షణ, సంక్షేమం కోసం పనిచేసేలా మనల్ని బలోపేతం చేసే విలక్షణ పండుగ ఇది. మహిళల గౌరవాన్ని నిలబెట్టేలా నడుచుకుంటామని ఈ పవిత్ర రోజున మనం ప్రతిజ్ఞ చేద్దాం. దీనివల్ల, దేశం, సమాజం కోసం మహిళలు తమ వంతు ఉత్తమ కృషి చేస్తారు."
రాష్ట్రపతి సందేశాన్ని హిందీలో చదవడానికి ఇక్కడ క్లిక్ చేయండి.
ప్రధాన మంత్రి కార్యాలయం
వేరే దేశం నుండి ఇక్కడ కు తీసుకువచ్చిన చీతాల లో ఒక చీతా కు నాలుగు పిల్ల చీతా లు పుట్టినందుకుసంతోషాన్ని వ్యక్తం చేసిన ప్రధాన మంత్రి
భారతదేశం లోకి 2022 సెప్టెంబర్ 17న తీసుకు వచ్చిన చీతాల లో ఒక చీతా కు నాలుగు పిల్ల చీతా లు పుట్టినందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
పర్యావరణం, అడవులు & జలవాయు పరివర్తన శాఖ కేంద్ర మంత్రి శ్రీ భూపేందర్ యాదవ్ ట్వీట్ ను ప్రధాన మంత్రి శేర్ చేస్తూ -
‘‘అపురూపమైనటువంటి కబురు!’’ అని ఒక ట్వీట్ లో పేర్కొన్నారు.
ఆర్థిక మంత్రిత్వ శాఖ
ఒప్పో ఇండియా 4389 కోట్ల రూపాయల మేర కస్టమ్స్ డ్యూటీ ఎగవేతకు పాల్పడినట్టు గుర్తించిన డీఆర్ఐ
ఒప్పో ఇండియా 4389 కోట్ల రూపాయల మేర కస్టమ్స్ డ్యూటీ ఎగవేతకు పాల్పడినట్టు డైరెక్టరేట్ ఆఫ్ రెవెన్యూ ఇంటెలిజెన్స్  గుర్తించింది. చైనాకు చెందిన "గ్యాంగ్ డాంగ్ ఒప్పో మొబైల్ టెలీకమ్యూనికేషన్స్ కార్పొరేషన్ లిమిటెడ్ "కు అనుబంధ సంస్థ గా పనిచేస్తున్న మెస్సర్స్ ఒప్పో మొబైల్స్ ఇండియా ప్రైవేట్ లిమిటెడ్  వ్యవహారాలపై దర్యాప్తు చేసిన డీఆర్ఐ ఈ సంస్థ దాదాపు 4,389 కోట్ల రూపాయల మేరకు కస్టమ్స్ సుంకాన్ని చెల్లించకుండా ఎగవేసిందని గుర్తించింది. ఒప్పో ఇండియా భారతదేశంలో మొబైల్ హ్యాండ్సెట్లు, మరియు వాటి ఉపకరణాల తయారీ, అసెంబ్లింగ్, హోల్సేల్ వ్యాపారం, పంపిణీ వ్యాపార కార్యక్రమాలను నిర్వహిస్తోంది. ఒప్పో, వన్ ప్లస్ మరియు రియల్ మీ తో సహా అనేక బ్రాండ్ల మొబైల్ ఫోన్లలో ఒప్పో ఇండియా లావాదేవీలు జరుపుతోంది.
ఒప్పో ఇండియా కార్యకలాపాల పై చేపట్టిన విచారణలో భాగంగా డీఆర్ఐ సంస్థకు చెందిన కార్యాలయాలు, సంస్థకు చెందిన ముఖ అధికారుల నివాసాల్లో సోదాలు నిర్వహించింది. మొబైల్ ఫోన్ల తయారీ కోసం ఒప్పో ఇండియా దిగుమతి చేసుకున్న కొన్ని వస్తువుల వివరాలను ఉద్దేశపూర్వక తప్పుగా ప్రకటించిందని వెల్లడించే పత్రాలు, సాక్ష్యాలను డీఆర్ఐ అధికారులు తమ సోదాల్లో గుర్తించి స్వాధీనం చేసుకున్నారు. వివరాలను తప్పుగా చూపించిన ఒప్పో ఇండియా 2,981 కోట్ల రూపాయల వరకు అనర్హమైన సుంకం రాయితీ పొందిందని అధికారులు గుర్తించారు. విచారణలో భాగంగా ఒప్పో ఇండియాలో పనిచేస్తున్న సీనియర్ అధికారులు, సంస్థకు పరికరాలు సరఫరా చేస్తున్న సంస్థల ప్రతినిధులను డీఆర్ఐ అధికారులు ప్రశ్నించి వారి నుంచి వివరాలు రాబట్టారు. పరికరాలను దిగుమతి చేసుకున్న సమయంలో వాటి వివరాలను తప్పుగా ప్రకటించినట్టు డీఆర్ఐ అధికారుల ఎదుట వారు స్వచ్ఛందంగా అంగీకరించారు.
యాజమాన్య సాంకేతికత/బ్రాండ్/ఐపీఆర్ లైసెన్స్ మొదలైన వాటిని వినియోగించినందుకు చైనా సహా పలు ప్రాంతాలకు చెందిన పలు బహుళజాతి కంపెనీలకు ఒప్పో ఇండియా 'రాయల్టీ' మరియు 'లైసెన్స్ ఫీజు' రూపంలో చెల్లింపులు / కేటాయింపులు చేసినట్లు దర్యాప్తులో వెల్లడైంది. కస్టమ్స్ చట్టం, 1962లోని సెక్షన్ 14ను ఉల్లంఘిస్తూ, కస్టమ్స్ వాల్యుయేషన్  నియమాలు 2007 లోని 10వ నిబంధనతో చదవబడిన కస్టమ్స్ చట్టంలోని సెక్షన్ 14ను ఉల్లంఘిస్తూ, ఒప్పో ఇండియా చెల్లించిన రాయల్టీ మరియు 'లైసెన్స్ ఫీజు' వారు దిగుమతి చేసుకున్న వస్తువుల లావాదేవీ  లో జోడించబడలేదు. ఈ ఖాతాపై మెసర్స్ ఒప్పో ఇండియా 1,408 కోట్ల రూపాయల మేరకు సుంకం ఎగవేతకు పాల్పడింది.
చెల్లించవలసి ఉన్న చెల్లించిన కస్టమ్స్ సుంకం మధ్య ఉన్న వ్యత్యాసంగా ఒప్పో ఇండియా 450 కోట్ల రూపాయల మొత్తాన్ని స్వచ్ఛందంగా డిపాజిట్ చేసింది.
విచారణ పూర్తయిన తర్వాత 4,389 కోట్ల రూపాయలను కస్టమ్స్ సుంకంగా చెల్లించాలని ఒప్పో ఇండియాకు నోటీసులు జారీ అయ్యాయి. కస్టమ్స్ చట్టం, 1962లోని నిబంధనల ప్రకారం ఒప్పో ఇండియా, దాని ఉద్యోగులు మరియు ఒప్పో చైనాపై జరిమానాలను విధిస్తున్నట్టు కూడా నోటీసులో పేర్కోవడం జరిగింది.
ప్రధాన మంత్రి కార్యాలయం
రాష్ట్రపతి గా శ్రీమతి ద్రౌపది ముర్మూ గారు ఎన్నికైనందుకు ఆమె కు అభినందన లుతెలిపిన ప్రధాన మంత్రి
భారతదేశాని కి రాష్ట్రపతి గా శ్రీమతి ద్రౌపది ముర్మూ గారు ఎన్నికయిన సందర్భం లో ప్రధాన మంత్రి శ్రీ నరేంద్ర మోదీ ఆమె కు అభినందనల ను తెలియజేశారు.
ప్రధాన మంత్రి అనేక ట్వీట్ లలో -
‘‘భారతదేశం చరిత్ర ను లిఖించింది. 130 కోట్ల మంది భారతీయులు ‘ఆజాదీ కా అమృత్ మహోత్సవ్’ ను జరుపుకొంటున్న కాలం లో, భారతదేశం లోని తూర్పు ప్రాంతం లో గల ఓ మారుమూల గ్రామం లో జన్మించినటువంటి, ఆదివాసీ సముదాయాని కి చెందినటువంటి ఒక కుమార్తె ను మన రాష్ట్రపతి పదవి కి ఎన్నుకోవడం జరిగింది.
ఈ కార్య సాధన కు గాను శ్రీమతి ద్రౌపది ముర్మూ గారి కి ఇవే అభినందన లు.’’
‘‘శ్రీమతి ద్రౌపది ముర్మూ గారి జీవనం, ఆమె ఆరంభిక సంఘర్షణ లు, ఆమె అందించినటువంటి సమృద్ధ సేవ లు మరియు మార్గదర్శకప్రాయమైనటువంటి ఆవిడ సాఫల్యం.. ఇవి భారతదేశం లో ప్రతి ఒక్క వ్యక్తి కి ప్రేరణ ను అందించేటటువంటివి గా ఉన్నాయి. ఆమె మన పౌరుల కు, విశేషించి పేదల కు, ఆదరణ కు దూరం గా ఉండిపోయిన వర్గాల వారి కి మరియు బలహీన వర్గాల వారికి ఒక ఆశా కిరణం వలె ఉదయించారు.’’
‘‘శ్రీమతి ద్రౌపది ముర్మూ గారు ఒక శ్రేష్ఠ శాసన సభ్యురాలు గా మరియు మంత్రి గా విధుల ను నిర్వర్తించారు. ఝార్ ఖండ్ కు గవర్నరు గా ఆమె పదవీకాలం ఉత్కృష్టంగా ఉండింది. నాకు నమ్మకం ఉంది.. ఆమె ఒక విశిష్టమైనటువంటి రాష్ట్రపతి కాగలరని, ముందువరుస లో నిలబడి నాయకత్వాన్ని అందిస్తారని, ఇంకా భారతదేశం యొక్క అభివృద్ధి ప్రస్థానాన్ని బలోపేతం చేస్తారనీనూ.’’
‘‘శ్రీమతి ద్రౌపది ముర్మూ గారి అభ్యర్థిత్వాన్ని సమర్ధించినటువంటి వేరు వేరు రాజకీయపక్షాల కు చెందిన ఎంపీ లు మరియు శాసనసభ్యులందరికి నేను ధన్యవాదాలు తెలియజేయదలచుకొన్నాను. ఆమె రికార్డు విజయం మన ప్రజాస్వామ్యాని కి ఒక మంచి శకునం గా ఉంటుంది.’’ అని పేర్కొన్నారు.
India scripts history. At a time when 1.3 billion Indians are marking Azadi Ka Amrit Mahotsav, a daughter of India hailing from a tribal community born in a remote part of eastern India has been elected our President!
— Narendra Modi  July 21, 2022
Congratulations to Smt. Droupadi Murmu Ji on this feat.
Smt. Droupadi Murmu Ji's life, her early struggles, her rich service and her exemplary success motivates each and every Indian. She has emerged as a ray of hope for our citizens, especially the poor, marginalised and the downtrodden.
— Narendra Modi  July 21, 2022
Smt. Droupadi Murmu Ji has been an outstanding MLA and Minister. She had an excellent tenure as Jharkhand Governor. I am certain she will be an outstanding President who will lead from the front and strengthen India's development journey.
— Narendra Modi  July 21, 2022
I would like to thank all those MPs and MLAs across party lines who have supported the candidature of Smt. Droupadi Murmu Ji. Her record victory augurs well for our democracy.
— Narendra Modi  July 21, 2022
ప్రధాన మంత్రి కార్యాలయం
సిఐఎస్ఎఫ్ స్థాపన దినం నాడు సిఐఎస్ఎఫ్ సిబ్బంది కి అభినందన లు తెలిపిన ప్రధాన మంత్రి
సెంట్రల్ ఇండస్ట్రియల్ సెక్యూరిటీ ఫోర్స్  స్థాపన దినం సందర్భం లో ప్రధాన మంత్రి శ్రీ నరేంద్ర మోదీ సిఐఎస్ఎఫ్ సిబ్బంది కి, వారి కుటుంబాల కు అభినందన లు తెలిపారు.
‘‘సిఐఎస్ఎఫ్ స్థాపన దినం సందర్భం లో సాహసికులైన @CISFHQrs  సిబ్బంది కి, వారి కుటుంబాల కు ఇవే అభినందన లు. జాతీయ భద్రత ను పెంపొందించడం లో, దేశ పురోగతి లో వారి పాత్ర అమూల్యమైంది. 2019వ సంవత్సరం లో జరిగిన సిఐఎస్ఎఫ్ స్థాపన దినోత్సవాల కు నేను హాజరయ్యాను. అప్పట్లో నేను ఏమి చెప్పిందీ ఈ కింది ట్వీట్ లో గమనించండి’’ అని ప్రధాన మంత్రి ఒక ట్వీట్ లో పేర్కొన్నారు.
ఉక్కు మంత్రిత్వ శాఖ
విశాఖపట్నం ఉక్కు కర్మాగారంలో WIPS ఫోరం  ఆవిర్భావ దినోత్సవ రజతోత్సవం
CMD, RINL RINL ఉద్యోగుల గణనీయమైన సహకారానికి ప్రశంసలు
WIPS  ఆవిర్భావ దినోత్సవం రజతోత్సవ వేడుకలను ఈరోజు విశాఖపట్నంలో ఘనంగా నిర్వహించారు. రాష్ట్రీయ ఇస్పాత్ నిగమ్ లిమిటెడ్ మహిళా ఉద్యోగులను ఉద్దేశించి, చైర్మన్ , మేనేజింగ్ దిరేక్తర్ ఐన శ్రీ అతుల్ భట్ తన ప్రసంగంలో, నష్టాలను చవిచూసిన ఆరేళ్ల తర్వాత సంస్థను లాభాల బాటలో ఉంచడం వెనక ఉన్న మహిళా సోదరీమణుల అసాధారణ సహకారాన్ని ప్రశంసించారు. 1997లో ఏర్పాటైన రాష్ట్రీయ ఇస్పాత్ నిగమ్ లిమిటెడ్ పబ్లిక్ సెక్టార్లో మహిళల  సుదీర్ఘ, విజయవంతమైన25 సంవత్సరాలను పూర్తి చేసుకుని, ఈ సంవత్సరం రజతోత్సవాన్ని జరుపుకుంటున్నందుకు నేను చాలా సంతోషంగా ఉన్నాను” అని శ్రీ అతుల్ భట్ తెలిపారు. ఈ ప్రత్యేక సందర్భంగా మహిళా ఉద్యోగులందరినీ ఆయన అభినందించారు. సమాజంలో మహిళల పాత్రపై అవగాహన పెంపొందించడంలో చురుకైన పాత్ర పోషిస్తున్నందుకు వారిని అభినందించారు.
బ్యాడ్మింటన్ మహిళల సింగిల్స్ పోటీలో కామన్వెల్త్ గేమ్స్లో ప్రతిష్టాత్మకమైన స్వర్ణం సాధించినందుకు శ్రీ అతుల్ భట్ శ్రీమతి పివి సింధును అభినందించారు. పివి సింధు రాష్ట్రీయ ఇస్పాత్ నిగం లిమిటెడ్ సంస్థకు బ్రాండ్ అంబాసిడర్గా ఉండటం మొత్తం RINL కుటుంబానికి గర్వకారణమని అన్నారు.
ఉక్కు కర్మాగారపు అత్యంత సంక్లిష్ట సరఫరా గొలుసు నిర్వహణను సమర్ధవంతంగా నిర్వహిస్తున్నందుకు రాష్ట్రీయ ఇస్పాత్ నిగం -మెటీరియల్స్ మేనేజ్మెంట్ చీఫ్ జనరల్ మేనేజర్, డిపార్ట్మెంట్ హెడ్ శ్రీమతి షీలా ప్రియదర్శినిని శ్రీ అతుల్ భట్ అభినందించారు. “అధిక సంఖ్యలో మహిళలు RINLలో చేరడం హర్షణీయం, ఒకప్పుడు సాయుధ దళాల వంటి పురుషులకు మాత్రమే కేటాయించబడిన రంగాలలోకి మహిళలు ఎక్కువగానూ, క్రమంగా విధులు నిర్వహించడం గర్వించదగ్గ విషయం. సమాజంలో మహిళల పాత్ర గురించి అవగాహనను మెరుగుపరచడంలో వారి చురుకైన పాత్ర కోసం RINL, WIPS సంస్థల భాగస్వామ్యాన్ని, వారు చేపట్టే వివిధ కార్యక్రమాల నిమిత్తం నేను అభినందించాలను కుంటున్నాను.”, అని శ్రీ అతుల్ భట్ జోడించారు.
శ్రీ అతుల్ భట్ గౌరవ అతిథిగా పాల్గొన్న డా.గీతాంజలి బత్మనాబానే గారికి కార్యక్రమంలో కృతజ్ఞతలు తెలిపారు. ఆమె పాల్గొనడం, వారిచ్చిన సందేశం మహిళలు వృత్తిపరమైన జీవితంలో మరింత ఉన్నత స్థాయికి చేరుకోవడానికి ఖచ్చితంగా ప్రేరేపిస్తుందని అన్నారు.
గౌరవ అతిథి, గీతం ఇన్స్టిట్యూట్ ఆఫ్ మెడికల్ సైన్సెస్ అండ్ రీసెర్చ్  ప్రో-వైస్ ఛాన్సలర్ డాక్టర్ గీతాంజలి బత్మనాబానే మాట్లాడుతూ మహిళలు తమ జీవితంలో విజయం కోసం సమాజంలో ఎదురవుతున్న ఇబ్బందులు ఎదుర్కొనే ధైర్యం సాహసాలను పెంపొందించుకోవాల్సిన అవసరాన్ని ఎత్తిచూపారు. భారతదేశ యువత జనాభా అధికంగా ఉండటం వల్ల తరువాతి తరం మహిళలు వివిధ రంగాలలో ఆధిపత్య పాత్ర పోషిస్తారని ఆమె అన్నారు. డాక్టర్ గీతాంజలి బత్మనాబానే, శ్రీ అతుల్ భట్, రాష్ట్రీయ ఇస్పాత్ నిగం లిమిటెడ్ డైరెక్టర్లు అదే సంస్థకు చెందిన కొంతమంది మహిళా ఉద్యోగులను సత్కరించారు. ఈ సందర్భంగా జరిగిన వివిధ పోటీల్లో విజేతలకు బహుమతులు అందించారు.
ప్రధాన మంత్రి కార్యాలయం
ప్రపంచ ఏనుగులదినం సందర్భం లో ఏనుగుల సురక్ష పట్ల వచనబద్ధతను పునరుద్ఘాటించిన ప్రధాన మంత్రి
ప్రపంచ ఏనుగుల దినం సందర్భం లో ఏనుగుల సురక్ష పట్ల వచనబద్ధత ను ప్రధాన మంత్రి శ్రీ నరేంద్ర మోదీ పునరుద్ఘాటించారు.
పర్యావరణం, అడవులు మరియు జలవాయు పరివర్తన శాఖ కేంద్ర మంత్రి శ్రీ భూపేంద్ర యాదవ్ ట్వీట్ కు ప్రధాన మంత్రి సమాధానాన్ని ఇస్తూ -
‘‘ఏనుగుల ను పరిరక్షించుదాం అనే మనం మన వచనబద్ధత ను ప్రపంచ ఏనుగుల దినం నాడు పునరుద్ఘాటించుదాం. ఏనుగులు భారతదేశం యొక్క సమృద్ధ ప్రాకృతిక వారసత్వం తో చాలా సన్నిహితమైన అనుబంధాన్ని కలిగివున్నాయి. ఈ దిశ లో పాటుపడుతున్న వారందరిని నేను ప్రశంసిస్తున్నాను. ముదుమలై టైగర్ రిజర్వు ను ఇటీవల నేను సందర్శించినప్పటి కొన్ని దృశ్యాల ను శేర్ చేస్తున్నాను. ’’ అని ఒక ట్వీట్ లో పేర్కొన్నారు.
(